Alice Munroová

Alice Munroová alebo Alice Munrová (, slovenská výslovnosť: [manrou]; rodená Laidlaw; * 10. júl 1931, Wingham, Kanada) je kanadská spisovateľka. Niektorí kritici ju považujú za kanadského Čechova.

V roku 2013 získala Nobelovu cenu.

Životopis 
Medzi predkov jej otca patril škótsky autor James Hogg.

Pracovala aj v rádiu, na relácii Anthology. S manželom Jimom Munroom vlastnila kníhkupectvo vo Victorii.

Jej prvá zbierka Dance of the Happy Shades bola vydaná v roku 1968. V zbierke sa nachádzali poviedky napísané v rozpätí 15 rokov. Dielo získalo cenu Governor General's Award.

Ocenenia 
V roku 1987 získala kanadské ocenenie 1986 Governor General's Literary Award za fikciu v anglickom jazyku.

10. októbra 2013 sa podľa The Guardian stala druhou najväčšou favoritkou na toto ocenenie, po Harukim Murakamim. Jej šanca sa odhadovala na 1 ku 4. Na druhé miesto odhadov sa dostala tesne pred vyhlásením výsledkov. Ešte v teň deň bolo oznámené, že získala Nobelovu cenu za literatúru. 

Od roku 1901 sa stala 13. ženou a prvou kanadskou laureátkou Nobelovej ceny. Ako zdôvodnenie komisia uviedla: „majsterka súčasnej poviedky“.

Diela

 Ako o život, Vydavateľstvo Zelený kocúr, 2014, ISBN 9788097153434

Nenávisť, priateľstvo, zvádzanie, láska, manželstvo, Vydavateľstvo Zelený kocúr, 2015, ISBN 9788089761173

Láska dobrej ženy, Vydavateľstvo Zelený kocúr, 2015, ISBN 9788089761067

Referencie

Iné projekty

Externé odkazy 
 Profil Alice Munro na stránke Nobelovej komisie

Kanadskí spisovatelia
Nositelia Nobelovej ceny za literatúru
Kanadskí nositelia Nobelovej ceny
Nositeľky Nobelovej ceny
Nositelia Bookerovej ceny
Osobnosti z Ontária
Kanadské osobnosti škótskeho pôvodu